Hierdie is geneem uit die Blog van Pro Regno ( http://proregno.com/2013/02/27/oscar-geweld-teen-vrouens-en-kinders-vrou-in-die-amp-en-laaste-maar-nie-die-minste-nie-die-calvinistiese-geloof/ ):
"Die burgerregte-organisasie AfriForum oorweeg dit om die Gelykheidshof te nader met ŉ klag van diskriminasie teen die minister van vroue, kinders en gestremdes, Lulu Xingwana, nadat sy gister op ŉ Australiese nuusprogram gesê het dat jong Afrikaners en hul Calvinistiese geloof blameer moet word vir geweld teen vroue en kinders in Suid-Afrika. Xingwana het haar uitspraak gister op die Australiese nuuskanaal ABC News gemaak: “Young Afrikaner men are brought up in the Calvinist religion believing that they own a woman, they own a child, they own everything and therefor they can take that life because they own it….”
Sien die volledige onderhoud hier: Pistorius case highlights South Africa's gun violence
Voor ek my spesifieke bydrae tot hierdie onderwerp maak, net 'n vinnige paar opmerkings:
1. Me. Lulu behoort aan 'n party wat die humanistiese godsdiens aanhang, wat leer "mothers own a baby, they own a child, they own everything and therefore they can take that life because they own it" via 'abortion-murder' natuurlik. Nou hoekom is een 'n misdaad en boos (moord en verkragting gevalle), maar nie die ander een nie (aborsie) ? Albei is natuurlik boos en verkeerd.
3. Deur die wettige owerhede wat God daar stel (Rom.13), mag 'n lewe geneem word na 'n billike regverdige verhoor. Die individu mag nie die reg in eie hande neem nie, behalwe in gevalle van nood en selfverdediging.
Posted by Vaaldriehoek Baptistegemeente at 10:30 AM
Die Brief aan die Hebreërs - 18 ("Die Middelaar van ’n Beter Verbond")
Hebr.8:1-13 ~ Die hoofsaak van wat gesê is, is dit: ons het ’n Hoëpriester, Een wat gaan sit het aan die regterkant van die troon van die Majesteit in die hemel. 2﻿Hy is bedienaar van die heiligdom, die ware verbondstent, wat deur die Here opgerig is en nie deur ’n mens nie. 3﻿Elke hoëpriester word aangestel om gawes en offers te bring; daarom moet ook hierdie Een iets hê om te offer. 4﻿As Hy nog op aarde was, sou Hy nie eens priester kon wees nie, omdat volgens die wet daar reeds priesters is wat die gawes offer. 5﻿Hulle bedien egter slegs ’n afbeelding en skadubeeld van die hemelse heiligdom. Toe Moses die Goddelike opdrag gekry het om die verbondstent op te rig, het God gesê: “Sorg dat jy alles maak volgens die voorbeeld wat Ek jou op die berg gewys het.” 6﻿Maar nou het Jesus ’n voortrefliker priesterdiens gekry deurdat Hy Middelaar is van ’n beter verbond wat op uitnemender beloftes gegrond is. 7﻿As daar aan die eerste verbond niks kortgekom het nie, sou ’n tweede nie nodig gewees het nie. 8﻿Maar God bestraf die volk oor hulle tekortkoming deur te sê: ﻿“Kyk, daar kom ’n tyd, sê die Here, ﻿dat Ek met Israel en Juda ﻿’n nuwe verbond sal sluit. 9﻿Die nuwe verbond sal nie wees ﻿soos dié ﻿wat Ek met hulle voorvaders gemaak het ﻿op die dag toe Ek hulle ﻿aan die hand gevat het ﻿om hulle uit Egipte uit te lei nie, ﻿want hulle het nie my verbond ﻿gehou nie, ﻿en Ek het hulle verwerp, ﻿sê die Here. 10﻿Dít is nou die verbond wat Ek ﻿met Israel na daardie dae sal sluit, ﻿sê die Here: ﻿Ek sal hulle my wette ﻿in die verstand gee, ﻿op hulle harte sal Ek dit skrywe; ﻿Ek sal hulle God wees, ﻿en hulle sal my volk wees. 11﻿Dan hoef niemand meer ﻿sy medeburger te leer ﻿en vir sy broer te sê: ﻿‘Jy moet die Here ken’ nie. ﻿Hulle almal, klein en groot, ﻿sal My ken. 12﻿Oor hulle ongeregtighede ﻿sal Ek genadig wees ﻿en aan hulle sondes ﻿nooit meer dink nie.” 13﻿Deur van ’n nuwe verbond te praat, het God die eerste oud verklaar, en wat oud word en uitgedien raak, sal gou verdwyn.
Dít wat die Hebreërskrywer tot nou geskryf het, vind ons pragtig saamgevat in hierdie hoofstuk wat ons so pas gelees het. M.a.w. hy sê vir ons dat Jesus Christus die enigste ware Hoë Priester is.
Hoofstuk 8 fokus verder op die nuwe verbond. Voor die skrywer egter hierop uitbrei, noem hy nog twee dinge t.o.v. Christus se Hoë Priesterskap:
· Sy posisie as Hoë Priester (v.1);
· Die plek van Sy Ampsvervulling (vv.2-5);
Hierna gaan die skrywer voort en beskryf vir ons Jesus as Middelaar van ’n beter verbond.
Posted by Vaaldriehoek Baptistegemeente at 6:55 AM